"У законе ўтрымліваецца шэраг нормаў, якія прывядуць да уцісканьня правоў вернікаў", - гэтымі словамі пачынаецца зварот да кіраўніка дзяржавы. У дакумэнце гаворыцца: патрабаваньне закона абавязкова рэгістраваць любую рэлігійную арганізацыю прывядзе да таго, што большасьць вернікаў, якія ня маюць магчымасьці стварыць грамаду, ня здолеюць сумесна спавядаць рэлігію. "А гэтае права гарантаванае кожнаму Канстытуцыяй Беларусі й міжнароднымі актамі, ратыфікаванымі нашай краінай. Гэта ледзь ці не асноўны канфліктны момант", - сьцьвярджаюць аўтары зварота.